El cicle de música sacra Sagunt in Excelsis finalitza demà amb In Festo Sanctae Mariae Magdalanae
11 d’abril 2022

![](/media/nqohqjsu/c-sagunt-excelsis.jpg?width=850&height=566.9886363636364)

La XVIII edició de Sagunt in Excelsis finalitza demà dimarts, 12 d'abril, amb el concert de música sacra _In Festo Sanctae Mariae Magdalanae_ de Qvinta Essençia. L'actuació, que és apta per a tots els públics, tindrà lloc a les 20 hores a l'Església del Salvador. L'entrada és gratuïta i tindrà una duració de 90 minuts.

Qvinta Essençia assumix com a fonamental el vincle entre paraula i música. Esta unió passa a ser l'eix de les seues interpretacions, caracteritzades per la correcta declamació dels textos, la seua comprensió i sobretot per la posada en valor del contingut emotiu i dramàtic d'estos.

Actualment aborden programes de diversos tipus, tots ells representatius dels principals compositors i estils dels segles XVI, XVII i XVIII, des de la música renaixentista espanyola, passant pels grans madrigalistes italians, arribant fins a Johann Sebastian Bach.

Respecte als motets inclosos en el programa, quatre estan escrits amb textos sobre Maria Magdalena, _in festo Mariae Magdalenae_. El primer i obrint el concert, el de Guerrero, icona de tot el concert. El segon, _Mulier quae erat in civitatem peccatrix_ d'Alonso de Tejeda, qui va ser mestre de capella a Toledo com a successor d'Alonso Lobo. El tercer, _Lauda mater ecclesia_ de Guerrero, alternant cant pla i polifonia. I el quart, _Laudemus Deum nostrum_ de Juan Esquivel.

Els altres tres motets, escrits per Francisco Guerrero, estan dedicats a Maria, mare de Déu, la proximitat temàtica de la qual és molt adequada a una celebració de l'etern femení, com és la Magdalena. El primer, el dolç _Trahe me post te_ el segon, _Ave Maria_. I finalment, el monumental _Ave Virgo sanctissima_. Les altres tres peces, que inclouen tant les dos versions del text _Lágrimas_ _de mi consuelo_ d'Antonio Cebrián i Juan Vásquez respectivament, com l'última peça del concert, la madrigalística _Hermosísima María_, són cançons escrites en llengua espanyola.

Durant tot l'espectacle es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

![](/media/emsnrg10/c-cartel-sagunt-in-excelsis.jpg?width=587&height=830)

*   [](http://www.facebook.com/sharer.php?u=https://aytosagunto.es/va/actualitat/el-cicle-de-musica-sacra-sagunt-in-excelsis-finalitza-dema-amb-in-festo-sanctae-mariae-magdalanae/ "Facebook")
*   [](http://twitter.com/share?url=https://aytosagunto.es/va/actualitat/el-cicle-de-musica-sacra-sagunt-in-excelsis-finalitza-dema-amb-in-festo-sanctae-mariae-magdalanae/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-de-musica-sacra-sagunt-in-excelsis-finalitza-dema-amb-in-festo-sanctae-mariae-magdalanae/ "Linked In")
*   [](mailto:?body=https://aytosagunto.es/va/actualitat/el-cicle-de-musica-sacra-sagunt-in-excelsis-finalitza-dema-amb-in-festo-sanctae-mariae-magdalanae/)